OzLabs/hebrew-wiki-articles huggingface dataset:
המוזיאון היהודי של יוון

המוזיאון היהודי של יוון (יוונית: Εβραϊκό Μουσείο της Ελλάδος) נמצא במרכז העיר אתונה. הוא נוסד בשנת 1977, והוא נמצא בבניין ובו שלוש קומות של מוצגים מוזיאוניים המתארים את קהילת יהדות יוון לאורך הדורות. בקומה התחתונה קיים שחזור של בית הכנסת של פטרס. הקומה העליונה מוקדשת לתיאור שואת יהודי יוון וחסידי אומות העולם מיוון.

אגודת הידידים של המוזיאון היהודי של יוון (Association of Friends of the Jewish Museum of Greece) נוסדה בשנת 1981, וכללה בעיקר מבני קהילות אתונה וסלוניקי.

הפריטים שהוצגו במוזיאון בתחילה היו ברובם חפצי נוי ותכשיטים שהוחרמו במהלך הכיבוש הבולגרי של תראקיה היוונית, והוחזרו לקהילה היהודית על ידי ההנהגה הקומוניסטית של בולגריה. בשנת 1997 נרכש עבור המוזיאון מבנה חדש, בעזרתו של משרד התרבות היווני.

==קישורים חיצוניים==

* 

<center>
בית הכנסת של [[פטרס במוזיאון היהודי של יוון]]</center>

מוזיאון, יהודי
יוון
מוזיאון
יהדות
מורפיזם סופי

בגאומטריה אלגברית, מורפיזם סופי בין יריעות אפיניות הוא מורפיזם דומיננטי <math>f: X \to Y</math> שהמשיכה לאחור שלו <math>f^*: A(Y) \to A(X)</math> הופכת את חוג הקואורדינטות <math>A(X)</math> של X להרחבת חוגים שלמה של <math>A(Y)</math>.

כיוון שסופיות היא תכונה מקומית, ניתן להרחיב את ההגדרה גם ליריעות כלליות: מורפיזם <math>f: X \to Y</math> הוא סופי אם יש ל־Y כיסוי פתוח על ידי יריעות אפיניות <math>V_i</math> כך שלכל i 
<math>f^{-1}(V_i) = U_i</math> היא יריעה אפינית והצמצום של f לU<sub>i</sub> הוא מורפיזם סופי בין יריעות אפיניות.

תכונת הסופיות באה לתאר מורפיזם שהסיבים שלו הם סופיים והנקודות בהם אינן יכולות "להיעלם במפתיע" כשעוברים ברציפות בין הסיבים.

באמצעות מושג המורפיזם הסופי ניתן לנסח את משפט הנורמליזציה של נתר באופן גאומטרי: לכל יריעה אפינית אי־פריקה יש מורפיזם סופי ממנה למרחב אפיני, ובדומה לכל יריעה פרויקטיבית אי־פריקה יש העתקה סופית ממנה למרחב פרויקטיבי.

== תכונות ==
* סופיות היא תכונה מקומית.
* כל מורפיזם סופי הוא על.
* הרכבת מורפיזמים סופיים היא מורפיזם סופי.
* מורפיזם סופי הוא העתקה סגורה.
* אם <math>f: X \to Y</math> מורפיזם סופי אז הממד של X שווה לממד של Y.

קטגוריה:גאומטריה אלגברית
חניתאים

חניתאים (שם מדעי: Beloniformes) הם סדרה של דגים קטנים עד בינוניים בגודלם, מקבוצת הכליל גרמיים.

דגים אלה חיים ברובם הגדול בים הפתוח, למרות שכמה מינים חיים במים מתוקים. הם בעלי גופים דקים ומוארכים ולחלקם לסתות ארוכות עם שיניים חדות. הם ניזונים מאצות, פלנקטון או יצורי ים כמו סרטנים ודגים אחרים. 

לחניתאים לסתות מוארכות בחלקם ואצל חלקם ישנה לסת מוארכת תחתונה כשהרגילה באורך רגיל. הקשקשים שלהם קנים ואפורים או שקופים, מה שעוזר בהסוואה. כמו כן הדגים המרחפים שייכים לסדרה זו ובעלי כנפיים העוזרות להם לעופף במהירות כדי להימלט מטורפיהם.

==משפחות==
*ארזניתיים (Adrianichthyidae)
*שפודניים (Belonidae)
*דאוניים (Exocoetidae)
*חַד לִסְתִּיִּים (Hemiramphidae)
*רמחניים (Scomberesocidae) 
*Zenarchopteridae

== גלריה ==
<gallery mode=packed>
קובץ:Platybelone argalus Maldives.JPG
קובץ:Hemirhamphodon pogonognathus02.jpg
קובץ:Hirundichthys rondeletii.jpg
קובץ:Halfbeak Cuba.JPG
</gallery>

== קישורים חיצוניים ==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1937
קטגוריה:טקסונים שתוארו בידי לב ברג
אדואליזם

אדואליזם (בצרפתית: Adualisme; העדר שניוּת) הוא מונח בפסיכולוגיה המתאר את השלב בהתפתחותו הפסיכולוגית של ילד שבו אינו מסוגל עדיין להבחין בקיומן הנפרד של שתי ישויות ויותר. בשלב זה עדיין אין הילד חווה את ה"אני" ואת כל השאר בצורה מובחנת.

המונח נטבע בידי הפסיכולוג ג'יימס מרק בולדווין, ופותח מאוחר יותר בידי ז'אן פיאז'ה. פיאז'ה הגדיר צורות שונות של אדואליזם שנעלמות בשלבים שונים בחיי הילד.

==לקריאה נוספת==
* ז'אן פיאז'ה, תפיסת העולם של הילד, מאנגלית: אליהו פורת, תל אביב: ספריית פועלים, 1966. (ראו בעיקר עמ' 34 ואילך)

קטגוריה:פסיכולוגיה התפתחותית
דגי-חשמל טרופיים

Apteronotus albifrons באקווריום בפריז
[[צלופח חשמלי]]
דגי-חשמל טרופיים או דגי סכין אמריקאים (שם מדעי: Gymnotiformes) היא סדרה של דגי גרם מקבוצת הכליל גרמיים החיים בנהרות וביצות באמריקה הדרומית.
== מאפיינים ==
אלו דגי חשמל בעלי סנפירים קטנים וזנב ארוך המסתיים בקצה חד ומזכיר צורת סכין. אין להם כלל סנפירי גב או גחון והלסתות קטנות, מוארכות ובעלות שיניים מועטות. במקום אלה הם מהממים את טרפם בחשמל שהם מפיקים מגופים מאירים בצידי גופם. הקטלני שבדגים אלה הוא צלופח חשמלי שאיננו צלופח ויכול להפיק חשמל בעוצמה של 600 ואט. זהו גם הגדול שבבני הסדרה והוא יכול להגיע לאורך 2 מטר ולשקול מעל 20 ק"ג.

דגים אלה חיים בנהרות כמו האמזונאס והאורינוקו והם כמעט עיוורים. הם משתמשים בחשמל כדי לבנות להם מפה של סביבתם בדומה לכרישים. כמו כן חלקם יכולים לנשום אוויר.

==מיון==
*סדרה דגי-חשמל טרופיים (Gymnotiformes)
**תת-סדרה Gymnotoidei
****משפחה דגי סכין עירומים (Gymnotidae)
**תת-סדרה Sternopygoidei
***על-משפחה Rhamphichthyoidea
****משפחה רמפיקתיים (Rhamphichthyidae)
****משפחה היפופימיים (Hypopomidae)
***על-משפחה Apteronotoidea
****משפחה סטרנופיגיים (Sternopygidae)
****משפחה אפטרונוטיים (Apteronotidae)

==ראו גם==
*דגי חשמל
*צלופח חשמלי

==קישורים חיצוניים==

קטגוריה:בעלי חיים שתוארו ב-1940
קטגוריה:טקסונים שתוארו בידי לב ברג
*
קטגוריה:ערכים שבהם תבנית בריטניקה אינה מתאימה
יחסי קובה–קפריסין

יחסי קובה–קפריסין הם היחסים הדיפלומטיים בין רפובליקת קפריסין לבין הרפובליקה של קובה. קפריסין מיוצגת בקובה באמצעות שגרירות בהוואנה, וקובה מיוצגת בקפריסין באמצעות שגרירות בניקוסיה.

== היסטוריה ==
היחסים בין שתי המדינות כוננו ב-22 בנובמבר 1960.

ב-28 בספטמבר 2009, נשיא רפובליקת קפריסין, דימיטריס כריסטופיאס, ביקר באופן רשמי בקובה יחד עם שר החוץ, מרקוס קיפריאנו , שר המסחר, התעשייה והתיירות, אנטוניס פסקלידס ודובר הממשלה, סטפנוס סטפאנו. באותו יום, בארמון המהפכה, הנשיא הקובני ראול קסטרו העניק לנשיא קפריסין, דימיטריס כריסטופיאס את מדליית חוסה מארטי. באותו יום, נפתחה גם שגרירות קפריסין בהוואנה. ב-29 בספטמבר, נאם נשיא קפריסין באוניברסיטת הוואנה.

ב-26 בספטמבר 2015, נפתחה תערוכה בשגרירות קובה בניקוסיה לכבוד 55 שנים ליחסים בין שתי המדינות.

== יחסי מסחר ==

הטבלה הבאה מציגה את יחסי המסחר בין שתי המדינות בשנים 20092013:
{| class="wikitable" style="text-align:center"
! rowspan="2" |שנה
!ייבוא
!שינוי
!שינוי בייבוא באחוזים
!ייצוא מקומי
!שינוי
!שינוי בייצוא באחוזים
!רי-אקספורט
!מסחר כולל
|-
!מילוני €
!%, y-o-y
!%
!מילוני €
!%, y-o-y
!%
!מילוני €
!מילוני €
|-
|2009
|23.9
|5.37
|0.42
|0
| -
|0
|0
|24
|-
|2010
|26
|8.63
|0.40
|0
| -
|0
|0
|26
|-
|2011
|28.8
|10.80
|0.46
|0
| -
|0
|0
|28.8
|-
|2012
|36.4
|26.17
|0.63
|0
| -
|0
|0
|36.4
|-
|2013
|33.6
| -7.68
|0.70
|0
| -
|0
|0
|33.6
|}

== שגרירים ==
החל מה-25 בינואר 2013, השגריר הקובני בקפריסין, הוא אראמיס פואנטה הרננדז. השגריר הקפריסאי בקובה הוא איאקובוס גירגוסיאן.

== קישורים חיצוניים ==
* [http://www.mfa.gov.cy/mfa/mfa2006.nsf/All/32257F5ABA63D7DAC22571E10021353C/$file/Cuba.pdf?OpenElement משרד החוץ של הרפובליקה של קפריסין חתמה על הסכמים בין שתי המדינות]
== הערות שוליים ==
זאוסאים

זאוסאים (שם מדעי: Zeiformes) היא סדרת דגים ממחלקת מקריני סנפיר בעלי גוף צר וגבוה החיים בעומק בימים שונים ורבים מהם הם דגי מאכל. קיימים 33 מינים ב-7 משפחות.

מבנה גופם של דגים אלה הוא דק אבל מוגבה. הם בעלי לסת קצרה הפונה למעלה וגולגולת שטוחה. הסנפיר הגבי הוא קוצני ובעל כמה סנפירים היוצאים ממנו וגם הזנב קוצני. הם חיים רוב הזמן בעומקים. אורכם משתנה בין 43 ס"מ ל-90 ס"מ.

==מיון==
*סדרת זאוסאים (Zeiformes)
**משפחה Cyttidae
**משפחה Grammicolepididae
**משפחה Oreosomatidae
**משפחה Parazenidae
**משפחה מוריגניים (Zeidae)
**משפחה Zenionidae (ייתכן שקרויה Macrurocyttidae)

משפחת הכופיתיים (Caproidae) שויכה בעבר לזאוסאים אך כיום משויכת לסדרת הדקראים.

==גלריה==
<gallery>
Peixe de San Pedro 1.JPG|מוריגן הכתם
Zenion hololepis 2.jpg
Oreosomatidae.jpg
Cape dory.jpg
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1909
קטגוריה:טקסונים שתוארו בידי צ'ארלס טייט רגן
קטגוריה:זאוסאים
קיפונאים

Chelon labrosus
קיפונאים (שם מדעי: Mugiliformes) היא סדרת דגים ממחלקת מקריני סנפיר, בתוכה משפחה יחידה - קיפוניים (Mugilidae). דגים אלה חיים בימים ממוזגים וטרופיים שונים, בעיקר בקרבת החופים וחלקם גם חיים במים מליחים, בהם יש מעט דגים וכמה מהם חיים בנהרות. במשפחה זו יש 80 מינים ב-25 סוגים שונים. רבים מדגים אלה הם דגי מאכל. בעבר הם השתייכו לסדרת הדקראים הגדולה.

לדגים אלה סנפירים קדמיים קטנים אך סנפירי גחון וזנב גדולים ומחודדים, והזנב גדול ועוזר להם לנוע במהירות קדימה. הבטן שלהם מעוגלת מעט, והם כסופים בצבעם. הלסת קטנה ומחודדת. הם אוכלי כל, וניזונים מהחי ומהצומח.

המין קיפון בורי מגיע לחופי ישראל. הוא יכול לשחות גם במעלה נהרות.

==סוגים==
{|
|
*Agonostomus
*Aldrichetta
*Cestraeus
*Chaenomugil
*Chelon
*Crenimugil
*Dajaus
*Ellochelon
*Gracilimugil
*Joturus
*Minimugil
*קיפון (Mugil) - בו קיפון בורי
*Myxus
|
*Neomyxus
*Neochelon
*Oedalechilus
*Osteomugil
*Parachelon
*Paracrenimugil
*Paramugil
*Planiliza
*Plicomugil
*Pseudomyxus
*Rhinomugil
*Sicamugil
*Squalomugil
*Trachystoma
|
|}

==קישורים חיצוניים==

* 
* 

*
קטגוריה:בעלי חיים שתוארו ב-1829
קטגוריה:טקסונים שתוארו בידי ז'ורז' קיווייה
אליהו אליעזר גרודזינסקי

הרב אליהו אליעזר גרודזינסקי (או: גרודננסקי; ט"ז בניסן ה'תקצ"א, 30 במרץ 1831 - כ"ח בניסן ה'תרמ"ז, 22 באפריל 1887) היה רב ואב"ד בעיר וילנה. חתנו של רבי ישראל מסלנט.

== ביוגרפיה ==
נולד בווילנה לפייגא ולרב יצחק גרודזינסקי ("ר' איצל'ה שירווינטר"; תקס"א-תרכ"ז), דיין ומו"צ בקהילה היהודית בעיר. למד בישיבתו של רבי ישראל מסלנט בבית המדרש המרכזי בפרבר זרצ'ה, ובשנת ה'תר"ו (1846) הוצג על ידי ר' ישראל בפני משה מונטיפיורי שביקר בישיבה, כבחיר התלמידים. בשנת ה'תר"ט (1849) נשא את מלכה הינדה בתו של רבי ישראל מסלנט. בשנת 1855 מונה למו"ץ בקהילה בווילנה ולאחר זמן הוכתר לראש המו"צים בעיר לצד הרב שלמה הכהן. הוא נמנה בהמשך על הרכב בית הדין הווילנאי יחד עם הרב הכהן והרב יוסף ב"ר רפאל סקוביץ. כאחד מחשובי הרבנים בווילנה הייתה לו השפעה על מינויי רבנים בעיר, הוא הביא בין היתר למינויו של ידידו הרב מאיר מיכל רבינוביץ (מיכל שאטער) מחבר "המאיר לעולם" לאחר שעזב את עיירת רבנותו, כמורה הוראה ראשי בעיר.

כשהקים ר' ישראל סלנטר את הוועדה המדינית לענייני היהודים בשנות ה-70 של המאה ה-19, נמנה עם חברי הוועדה. השתתף באספות הרבנים בפטרבורג ב-1870 וב-1885, ונבחר יחד עם ר' ראוב'לה דיננבורגר ור' ליפא'לה ממיר כוועדה מייעצת לענייני יהדות לנציגים היהודיים בפטרבורג.

סייע לחותנו בהפצת תנועת המוסר ובייסוד כולל אברכים בקובנה ב-1879 ושימש בא-כוחו בניהולו לאחר נסיעתו לפריז.

חתניו הם הרב חיים עוזר גרודזנסקי, ממנהיגי היהדות החרדית בליטא בתקופה שלפני השואה והרב ראובן דב דסלר, ממנהיגי תנועת המוסר ומנהל ישיבת תלמוד תורה בקלם, אביו של הרב אליהו אליעזר דסלר.

נקבר בבית הקברות בווילנה.

==לקריאה נוספת==
* הרב דב כץ, תנועת המוסר - חלק ב, בית הספרים, תש"י

==קישורים חיצוניים==
* 
* 

קטגוריה:רבנים ליטאים
קטגוריה:משפחת ליפקין
קטגוריה:וילנה: רבנים
קטגוריה:תנועת המוסר: אישים
דיומרסי נדונגלה

דיומרסי נדונגלה (בצרפתית: Dieumerci Ndongala; נולד ב-14 ביוני 1991 בקינשסה) הוא כדורגלן קונגולזי המשחק בעמדת הקשר בקבוצת אפואל ניקוסיה ובקונגו הדמוקרטית.

==קריירה==
נדונגלה החל לשחק כדורגל בשנת 2000, בעודו בן 9, במחלקת הנוער של סטנדרד לייז' בה שיחק כ-11 שנים. בשנת 2011 עבר השחקן לינסה איץ' מלוקסנבורג בה רשם 33 הופעות ליגה ו-7 שערים. לאחר כשנתיים נמכר נדונגלה למועדון לה לובייר מהליגה השלישית בבלגיה בה שיחק 26 משחקי ליגה וכבש 9 שערים. ב-2014 הצטרף השחקן לשורות שרלרואה מהליגה הבלגית הראשונה. ב-8 בפברואר 2014 רשם נדונגלה הופעת בכורה במדי הקבוצה בליגה, בהפסד 1–3 ללוקרן. ב-3 במאי 2014 כבש נדונגלה את שער הבכורה שלו בקבוצה, בהפסד 1–2 לקורטרייק. בקיץ 2015 היה שותף לניצחון הענק 2–9 בסיכום שני המשחקים על בית"ר ירושלים במוקדמות הליגה האירופית ואף כבש ובישל שער. בעונת 2015/2016 נבחר לשחקן העונה בקבוצה. בקיץ 2016 נמכר נדונגלה לגנט הבלגית. לאחר עונה חלשה בגנט, חתם נדונגלה לשנתיים במועדון נעוריו סטנדרד לייז'.
לאחר תקופה בראסינג גנק יצא לראשונה נדונגלה להשאלה בליגה שאינה הבלגית. הוא הושאל לחצי עונה לקסימפאשה הטורקית.
בקיץ 2020 חתם על חוזה חדש באפואל ניקוסיה הקפריסאית ביחד עם החלוץ הישראלי בן סהר ועם הקשר הישראלי עומר אצילי נגדו שיחק במוקדמות הליגה האירופית בקיץ 2015.

==נבחרת לאומית==
בשנת 2015 זומן נדונגלה לנבחרת קונגו, שם שיחקו חבריו לקבוצת שרלרואה, ניסקנס קבאנו ופראפיט מנדנדה.

==קישורים חיצוניים==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: קשרי כדורגל
קטגוריה:כדורגלני שרלרואה
קטגוריה:כדורגלני גנט
קטגוריה:כדורגלני סטנדרד לייז'
קטגוריה:כדורגלני ראסינג גנק
קטגוריה:כדורגלני קסימפאשה
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני אפואל ניקוסיה
קטגוריה:אישים מהרפובליקה הדמוקרטית של קונגו שנולדו ב-1991
עין-ירחיים

עין-ירחיים (שם מדעי: Hiodontiformes) היא סדרה של דגים גדולים ממחלקת מקריני סנפיר. בסדרה זו משפחה יחידה - עין ירחים (Hiodontidae) ושני מינים חיים.

לדגים אלה עיניים גדולות המחזירים אור ומכאן השם ירח. הם כסופים ובעלי זנבות גדולים ומזכירים בצורתם סרדינים גדולים. קבוצה זו היא קרובתה הרחוקה של הסדרה גרום-לשונאים ובעבר נכללו בה. 

דגים אלה נפוצים באמריקה הצפונית בנהרות ואגמים ומחפשים טרף כמו חרקי מים, רכיכות שונות ודגים. הם יכולים להגיע לאורך 47 ס"מ.

==מיון==
*סדרה עין-ירחיים (Hiodontiformes)
**משפחה עין-ירחים (Hiodontidae)
***סוג ומין יחיד Plesiolycoptera daqingensis - נכחד
***סוג ומין יחיד Yanbiania wangqingica - נכחד
***סוג Eohiodon - נכחד
****מין Eohiodon rosei - נכחד
****מין Eohiodon woodruffi - נכחד
***סוג עין-ירח (Hiodon)
****מין עין-זהב (Hiodon alosoides)
****מין עין-ירח (Hiodon tergisus)
****מין Hiodon consteniorum - נכחד

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אוסטאוגלוסומורפיים
טרפוניים

Elops saurus
טרפוניים (שם מדעי: Elopiformes) הם סדרת דגים מיוחדים החיים באוקיינוסים והימים הטרופיים והם קרובי משפחה רחוקים של הצלופחים. בסדרה זו 2 משפחות ובהם 2 סוגים.

הטרפוניים מזכירים במראם סרדינים ענקיים בעלי לסתות מובלטות ואולם הדגיגים הבוקעים מהביצים מוארכים וחסרי קשקשים והם שקופים. 

דגים אלה הם אוכלי בשר וחלקם מסוגלים לנשום אוויר בעת הצורך, מה שעוזר להם להגיע למים דלים בחמצן אך עשירים במזון. רבים מהם נפוצים באוקיינוס האטלנטי.

==מיון הסדרה==
*סדרה טרפוניים (Elopiformes)
**משפחה דוממיים (Elopidae)
***סוג דומם (Elops) - בו 7 מינים
**משפחה גדולי עין (Megalopidae)
***סוג גדול-עין (Megalops) - בו 2 מינים

==קישורים חיצוניים==

*
* 

*
קטגוריה:טקסונים קיימים שהתפתחו ביורה תיכון
אלסה בניטס

אלסה בניטס יאנייס (בספרדית: Elsa Benítez Yáñez; נולדה ב-10 באפריל 1977) היא דוגמנית ומנחת טלוויזיה מקסיקנית.

==ביוגרפיה==
בניטס נולדה בארמוסיו, היא ייצגה את מקסיקו בתחרות דוגמנית העל העולמית כשלינדה אוונג'ליסטה שימשה כמודל לחיקוי עבורה וב-1995 זכתה בתחרות דוגמנות בפוארטו ריקו, ב-1996 היא עברה להתגורר באירופה והופיעה על השער של ווג איטליה ולאחר מכן היא עברה להיות מיוצגת על ידי סוכנות עלית והופיעה על שערי מגזינים רבים וביניהם הרפרס בזאר, Elle ומארי קלייר, היא כיכבה חמש פעמים בגיליון בגדי הים של ספורטס אילוסטרייטד ומתוכם הופיעה פעמיים על שער הגיליון.

במהלך הקריירה של היא הופיעה בתצוגות אופנה רבות וביניהם של שאנל ומקס מארה, ב-1999 היא הופיעה בלוח שנה של חברת פירלי המציגה נשים לאורך העשורים השונים 

בשנים 2012-2009 הנחתה את שלושת העונות הראשונות של תוכנית הריאליטי "הטופ מודל הבאה של מקסיקו". בין היתר, השתתפה בתצוגת האופנה של ויקטוריה'ס סיקרט.

==קישורים חיצוניים==

קטגוריה:דוגמניות מקסיקניות
קטגוריה:מנחות טלוויזיה מקסיקניות
קטגוריה:משתתפות בתחרות דוגמנית העל העולמית
קטגוריה:מקסיקניות שנולדו ב-1977
קטגוריה:מקסיקנים שנולדו ב-1977
הקורפוס השישי (ורמאכט)

הקורפוס ה-6 (בגרמנית: VI. Armeekorps) היה קורפוס של הוורמאכט שלחם במלחמת העולם השנייה.

==היסטוריה==
הקורפוס הוקם במינסטר ב-1 באוקטובר 1934, וכמפקדו הראשון מונה גינתר פון קלוגה. במהלך המערכה בפולין שהה הקורפוס בחזית המערבית, כחלק מהארמייה החמישית. במהלך המערכה על צרפת לחם הקורפוס בתחילה כחלק מהארמייה ה-16 במסגרת קבוצת ארמיות A, ולאחר מכן לחם הקורפוס במהלך מבצע אדום כחלק מהארמייה השנייה במסגרת קבוצת ארמיות A. במהלך מבצע ברברוסה לחם הקורפוס כחלק מהארמייה התשיעית, והשתתף בקרב סמולנסק, ובקרב על מוסקבה, ובבלימת מתקפת הנגד הרוסית סביב מוסקבה, לחם הקורפוס כחלק מארמיית הפאנצר השלישית. הקורפוס לחם בקרבות השונים בגזרה המרכזית, וספג אבדות כבדות במהלך מבצע בגרטיון, ובתוכם מפקד הקורפוס גאורג פייפר שנהרג ב-28 ביוני 1944. לאחר מכן מונה למפקד הקורפוס הלמוט ויידלינג ששיקם את הקורפוס, ובסוף המלחמה לחם הקורפוס בקרבות בפרוסיה המזרחית.

==מפקדים==
* גנרל חיל התותחנים גינתר פון קלוגה (1 באוקטובר 1934 - 24 בנובמבר 1938)
* גנרל חיל הרגלים אוטו-וילהלם פרסטר (24 בנובמבר 1938 - 31 בדצמבר 1941)
* גנרל חיל הרגלים ברונו בילר (31 בדצמבר 1941 - 1 בנובמבר 1942)
* גנרל חיל הרגלים הנס יורדן (1 בנובמבר 1942 - 20 במאי 1944)
* גנרל חיל הרגלים גאורג פייפר (20 במאי 1944 - 28 ביוני 1944)
* גנרל חיל התותחנים הלמוט ויידלינג (28 ביוני 1944 - 11 באוגוסט 1944)
* גנרל חיל הרגלים הורסט גרוסמן (11 באוגוסט 1944 - ינואר 1945)
* גנרל לוטננט ראלף פון אוריולה (ינואר 1945)
* גנרל חיל הרגלים הורסט גרוסמן (ינואר 1945 - 8 במאי 1945)

==סדר כוחות==
===המערכה בצרפת===
במהלך המערכה על צרפת ועל ארצות השפלה כלל הקורפוס את היחידות הבאות:
* הדיוויזיה ה-5 
* הדיוויזיה ה-293

===מבצע ברברוסה===
בתחילת מבצע ברברוסה כלל הקורפוס את היחידות הבאות:
* הדיוויזיה ה-6
* הדיוויזיה ה-26

===הקרב על מוסקבה===
במהלך הקרב על מוסקבה כלל הקורפוס את היחידות הבאות:
* הדיוויזיה ה-26
* הדיוויזיה ה-110

===מבצע בגרטיון===
במהלך מבצע בגרטיון כלל הקורפוס את היחידות הבאות:
* הדיוויזיה ה-197
* הדיוויזיה ה-256
* הדיוויזיה ה-299

==קישורים חיצוניים==
* [http://www.lexikon-der-wehrmacht.de/Gliederungen/Korps/VIKorps.htm הקורפוס ה-6] באתר lexikon-der-wehrmacht 
6
מריה פרננדה אספינוסה

מריה פרננדה אספינוסה (בספרדית: María Fernanda Espinosa; נולדה ב-7 בספטמבר 1964) היא פוליטיקאית ודיפלומטית אקוודורית. לצד הקריירה הפוליטית שלה, אספינוסה היא גם משוררת ומסאית.

== ביוגרפיה ==
נולדה ב-7 בספטמבר בסלמנקה במערב ספרד בזמן שהוריה שהו בעיר. היא שולטת בצרפתית ובאנגלית ובעלת ידע בפורטוגזית. בעלת תואר שני במדעי החברה. יש לה גם תואר ראשון באנתרופולוגיה ובמדע המדינה. 

בשנת 2007 כיהנה כשרת המסחר. בין תפקידיה הרבים שימשה אספינוסה כשרת החוץ של ארצה, במשרתה זו התבטאה כנגד נוכחות בסיסים צבאיים של צבא ארצות הברית על אדמת אקוודור. היא שימשה כנציגה הקבועה של אקוודור באו"ם ומאז 2012 היא כיהנה כשרה לביטחון לאומי של אקוודור. בתפקיד זה היהא הייתה עד לשנת 2014 כאשר במקומה מונה פרננדו קואבה. בשנת 2014 היא מונתה לנציגת המדינה באו"ם וכהנה בתפקיד עד לשנת 2017. בשנה זו היא מונתה בפעם השנייה לתפקיד שרת החוץ. מריה פרננדה אספינוסה סיימה כהונה זו בשנת 2019.

==קישורים חיצוניים==

קטגוריה:ילידות 1964
קטגוריה:פוליטיקאים אקוודורים
קטגוריה:שגרירים באו"ם
קטגוריה:נשיאי העצרת הכללית של האומות המאוחדות
קטגוריה:משוררות
קטגוריה:מסאיות
קטגוריה:נשים אקוודוריות
קטגוריה:שרות חוץ
קטגוריה:זוכות פרס 100 נשים (BBC)
ראובן דב דסלר

הרב ראובן דב דסלר (תרכ"ג, 1935 - טבת תרצ"ה, 1863) היה ממנהיגי תנועת המוסר ומנהל ישיבת תלמוד תורה בקלם.

== ביוגרפיה ==
נולד בעיר ליבאו במחוז קורלנד שבלטביה, להינדה ולרב ישראל דוד דסלר. אביו היה מתומכי תנועת המוסר וממקורבי הרב שמחה זיסל זיו שעמד בראש ישיבת תלמוד תורה בקלם. בגיל 11 נכנס ללמוד בתלמוד תורה בקלם ונותר תלמידו של הרב זיו שנים רבות. ב-1876 נסגרה הישיבה בקלם ואביו של הרב דסלר סייע בפתיחתה מחדש בעיירה גרובין הסמוכה לליבאו בלטביה.

בשנת 1891 נשא את פריידל גרודזינסקי, בתו של הרב אליהו אליעזר גרודזינסקי, שהיה חתנו של רבי ישראל מסלנט. בנו היחיד הוא הרב אליהו אליעזר דסלר שהיה משגיח בישיבת פוניבז'. אשתו נפטרה בדמי ימיה בשנת ה'תרמ"ה (1895). בתקופה זו התגורר בהומל והמשיך ללמוד בתלמוד תורה בקלם שנפתח מחדש, במקביל עסק לפרנסתו במסחר בעץ. מאוחר יותר, נישא בשנית, לרחל רבינוביץ, בתו של הרב יעקב רבינוביץ מטלז, נהרגה בתאונת דרכים בתרפ"ג (1922).

בשנת תרע"ז (1916), לאחר פטירת רבי נחום זאב זיו, מונה הרב דסלר לעמוד בראשות תלמוד תורה קלם והוא מסר שיחות בישיבה לצד הרב דניאל מובשוביץ עד שנת תרצ"א (1931). בשנות מלחמת העולם הראשונה תרם מהונו כספים רבים לאחיו היהודים ועסק בהצלת רבנים מרוסיה הסובייטית. לאחר מכן הוא עבר לפריז שם שהה תקופה קצרה, משם המשיך ללונדון שם התגורר ליד בנו הרב אליהו אליעזר דסלר.

הרב דסלר נפטר בלונדון בחודש טבת שנת תרצ"ה (1935).

==לקריאה נוספת==
* הרב דב כ"ץ, תנועת המוסר חלק ה, תל אביב, תשכ"ג. עמודים 151–190.
* שערי ציון, שנה טו חוברות ד-ו, טבת-אדר תרצ"ה, עמ' פ

==הערות שוליים==

קטגוריה:נפטרים ב-1935
קטגוריה:יהודים לטבים
קטגוריה:רבנים ליטאים
קטגוריה:תנועת המוסר: אישים
קטגוריה:קלם (תנועת המוסר)
קטגוריה:משפחת ליפקין
קטגוריה:בוגרי תלמוד תורה (קלם)
קטגוריה:ילידי 1863
משתנה גמא בקסיופאה

עקומת ההארה של משתנה γ בקסיופאה [[דשובה (δ בעקרב)]]
כוכב משתנה מסוג γ בקסיופאה או בקיצור משתנה γ בקסיופאה (באנגלית: γ Cassiopeiae variable) הוא כוכב משתנה המתאפיין בכך שבהירותו הנראית משתנה באופן לא מחזורי ופתאומי בסדר גודל של בין מספר עשיריות דרגת בהירות ועד לשתי דרגות. הסיבה לשינויים בבהירות הם זריקה של חומר מאזור קו המשווה של הכוכב אל דיסקה המקיפה אותו כתוצאה ממהירות סיבוב גבוהה של הכוכב על צירו.

==תכונות==
משתני γ בקסיופאה הם כמעט תמיד תת-ענקים כחולים מסוג ספקטרלי B שמציגים ספקטרום פליטה (בדרך כלל של מימן מיונן H II). כוכבים אלה הם בעלי מסה של 20-10 מסות שמש שנמצאים בשלבי סיום היתוך המימן שבליבתם להליום ומתחילים בתהליך של התנפחות והפיכה לענקים. כוכבים אלה מסתובבים על צירם במהירות גבוהה של 400-200 קילומטר בשנייה וכתוצאה מכך ומתהליך ההתנפחות, נזרק חומר מאזור קו המשווה של הכוכב ויוצר דיסקה המקיפה את הכוכב. הטמפרטורה של כוכבים מסוג ספקטרלי B נעה בין 10,000 ל-30,000 קלווין וכתוצאה ממנה חלק ניכר מקרינת הכוכב היא בתחום העל-סגול. קרינה זו מייננת את החומר בדיסקה ויוצרת את קווי הפליטה האופייניים לכוכבים אלה. אירועים אלו של זריקת חומר מפני הכוכב אל הדיסקה גורמים להתנגשויות שמחממות את החומר שבדיסקה וכתוצאה מכך בהירות הכוכב עולה. עם התקררות החומר ושקיעתו בחזרה אל פני הכוכב הבהירות יורדת חזרה ואיתה נחלשים קווי הפליטה. אירועים אלה אינם צפויים ולכן השינויים בבהירות הם חסרי מחזוריות ופתאומיים.

==משתני γ בקסיופאה בולטים==
* γ בקסיופאה עצמו משתנה בין דרגות בהירות 1.6 ו-3
* דשובה (δ בעקרב) משתנה בין דרגות בהירות 1.6 ו-2.3
* κ בכלב גדול משתנה בין דרגות בהירות 3.4 ו-4
* δ בקנטאור משתנה בין דרגות בהירות 2.5 ו-2.65
* η בקנטאור משתנה בין דרגות בהירות 2.3 ו-2.4
* פלאיונה משתנה בין דרגות בהירות 4.8 ו-5.5

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
גמא בקסיופאה
משה שמואל שפירא (בוברויסק)

הרב משה שמואל שפירא (ה'תר"ג, 1843 - ה'תרע"ז, 1917) היה רב ליטאי, רבה האשכנזי של בוברויסק. בן זקוניו של רבי אריה לייב שפירא (ר' ליב'לה קובנר).

==ביוגרפיה==
נולד בסמרגון לרב אריה לייב שפירא, תלמידו של רבי מנשה מאיליה ומגדולי תלמידי רבי חיים מוולוז'ין, שכיהן באותה תקופה כרב העיר. משה שמואל היה הבן הצעיר בין שישה בנים שכולם היו רבנים מפורסמים בליטא. בינקותו עברה המשפחה לקלווריה, ובהיותו בן שש עברה המשפחה לקובנה הגדולה, עם מינויו של אבי המשפחה כרבן של ערים אלו. בצעירותו למד בישיבה באיישישוק.

בשנת 1869 (תרכ"ט) התמנה כרבה של רמיגולה, מאוחר יותר כיהן כרבן של טרישיק וקורשן, ובשנת ה'תרנ"ט (1899) החליף את אחיו הרב רפאל שפירא ברבנות העיר בוברויסק, שבה כיהן עד פטירתו. בבוברויסק התקיימו זו לצד זו שתי קהילות יהודיות, העדה האשכנזית שרבה היה הרב שפירא, והעדה החב"דית שרבה היה האדמו"ר שמריה נח שניאורסון מחב"ד-קאפוסט, שני הרבנים היו ידידים ושיתפו פעולה בהנהגת הקהילות.

בנו הגדול ר' ראובן שפירא היה למדן מפורסם ונפטר בצעירותו. בנו הרב חיים צבי שפירא רבה של לאפיץ' כיהן אחריו ברבנות בוברויסק והיה מחשובי הרבנים ברוסיה בתקופתו, נפטר בי"ז בתמוז ה'תרצ"ג, 11 ביולי 1933. בנו ר' אברהם שפירא היה חתנו של ר' דוד גראסבארד אחיו של הרב נחום מגיד, נהרג בשואה. 

על שמו נקרא נכד אחיו הרב משה שמואל שפירא מייסד וראש ישיבת באר יעקב.

==הערות שוליים==

קטגוריה:רבנים ליטאים
קטגוריה:רבנים בלארוסים
קטגוריה:בוברויסק: רבנים
קטגוריה:משפחת אריה לייב שפירא
כיסוי פטמה

חוף הים בסיאטל]]
כיסויי פטמות הם כיסויים אשר מכסים את פטמות הלובשת אותם.

כיסויי פטמות משמשים למטרות אחדות:
* בבידור ארוטי, כחלק ממופע חשפנות.
* בהפגנות למען חופש הפטמה, שבהן המוחות לובשות את כיסויי הפטמה על מנת להיות טופלס תוך ציות לחוק.
* כהלבשה תחתונה, במקום חזייה או בנוסף לה, בעת לבישת בגד מבד דק, שללא כיסוי פטמה מציג את צורת הפטמה שמתחתיו.

== עיצוב ==
כיסויי פטמות מגיעים במגוון של צבעים, קטרים וצורות. למרות שכיסויי פטמות מגיעים במגוון של גדלים, הם בדרך כלל לא הרבה יותר גדול מאשר עטרת הפטמה. כיסויי פטמות בדרך כלל מוצמדים עם נייר דבק מיוחד או דבק מקבע, לעיתים קרובות גומי ערבי. עם זאת, במצבים מסוימים שמירה על כיסויי פטמות מנפילה יכולה להיות בעייתית, כפי שיכולה להיות ההסרה שלהם. ישנן נשים בעלות אלרגיה לדבקים מסוימים. חלק מכיסויי הפטמות מיועדים לשימוש חד-פעמי, ואילו אחרים ניתנים לרחצה לשימוש חוזר.

== בגד ים ==
כיסויי פטמות לעיתים נלבשים בחופים על מנת למקסם את השיזוף, כתחליף לשיזוף טופלס או בעירום, ולהימנע מקווי השיזוף אשר הביקיני גורם.

==קישורים חיצוניים==

==הערות שוליים==

קטגוריה:ביגוד
קטגוריה:פטמה
זום (אלבום)

זום הוא אלבום הסולו ה-13 (ה-12 בעברית) של הזמר-יוצר שלום חנוך, שיצא בספטמבר 2016. האלבום עובד והופק מוזיקלית על ידי שלום חנוך, משה לוי ולואי להב, והוקלט באולפנו של חנוך - "האולימפוס הפרטי".

הסינגלים שיצאו מן האלבום היו: "גיטרה", "המדינה הזאת צריכה אמא", "איך זה את" (חידוש לשיר מתוך האלבום "מוסקט", בדואט עם שרית חדד; לו צולם גם קליפ) ו"זום".

בעקבות האלבום ערך שלום חנוך הופעת איחוד עם חבריו ללהקת "תמוז".

==רשימת השירים==

==משתתפים==

==קישורים חיצוניים==

* 
* 

קטגוריה:אלבומי 2016
קטגוריה:אלבומי שלום חנוך
קטגוריה:אלבומים בעברית
קטגוריה:אלבומים שהופקו על ידי לואי להב
קטגוריה:אלבומים שהופקו על ידי משה לוי
קטגוריה:אלבומי חברת התו השמיני
ג'ניפר הוקינס

ג'ניפר הוקינס, 2015
ג'ניפר הוקינס (באנגלית: Jennifer Hawkins; נולדה ב-22 בדצמבר 1983) היא דוגמנית ומנחת טלוויזיה אוסטרלית. מיס תבל לשנת 2004.

==ביוגרפיה==
הוקינס נולדה בניוקאסל, ניו סאות' ויילס שבאוסטרליה לגייל ורוברט, כאחת מארבעה ילדים, היא הייתה מעודדת בקבוצת הרוגבי "Newcastle Knights", ובקבוצת הכדורסל "Hunter Pirates" ועבדה ככוריאוגרפית של קבוצת ריקודים שסיירה באוסטרליה ומתמחהבהיפ-הופ ובלט.

== קריירה ==
לפני שהשתתפה במיס תבל 2004, קיבלה הוקינס עצות ממיס אוסטרליה הקודמת, אשלי טלבוט, שייצגה את אוסטרליה במיס תבל 2003, ולמדה ספרדית בסיסית לפני שנסעה לאקוודור. עם זאת, הוקינס לא השתתפה בתחרות מיס אוסטרליה, אלא בתחרות המקבילה מיס יוניברס אוסטרליה, בה זכתה במקום הראשון ונבחרה לייצג את מדינתה בתחרות מיס תבל.

בשנת 2004 היא נבחרה לייצג את אוסטרליה בתחרות מיס תבל שנערכה באקוודור ושם לקחה את המקום הראשון, היא הבלונדינית הראשונה שזכתה בתואר מאז אנגלה ויסר ב-1989.

=== דוגמנות ===
בשנת 2005 החלה לשמש כפנים של חברת טיפוח העור "LUX" ודגמנה לחברת הקוסמטיקה "קאוור גירל".

בשנת 2010 הופיעה בעירום במגזין "מארי קלייר" במסגרת פרויקט הבא לעודד דימוי גוף חיובי.

=== טלוויזיה ===
בשנת 2004 חתמה חוזה עם רשת הטלוויזיה "Seven Network". הופעותיה הראשונות היו כמגישה אורחת בתוכנית הטיולים של הרשת "The Great Outdoors", שם לקחה את הצופים לסיורים ברחבי העולם. שנה לאחר מכן היא הפכה למגישה קבועה בתוכנית, מה שהביא לה מועמדות לפרס לוגי לשנת 2006 לכישרון הנשי החדש ביותר. בשנת 2009 הסדרה הפסיקה את שידוריה.

בשנת 2006 היא השתתפה בגרסה האוסטרלית של התוכנית "רוקדים עם כוכבים", בעונתה הרביעית. באותה שנה השתתפה בוידאו קליפ לשיר "Elevator Love", שנכלל מתוך אלבומו השלישי של גאי סבסטיאן.

בשנת 2008 הנחתה את הגרסה האוסטרלית לתוכנית המציאות "סופרמודל" (Make Me a Supermodel), המבוססת על תוכנית בריטית באותו השם. התוכנית בוטלה לאחר עונה אחת.

בשנת 2013 נבחרה להחליף את שרה מרדוק בהנחיית הגרסה האוסטרלית של התוכנית "הטופ מודל הבאה" בעונתה השמינית עד לביטולה לאחר שידור העונה העשירית.

== חיים אישיים ==
באוקטובר 2019 ילדה בת בשם פרנקי ויולט הוקינס וול, ומתגוררת עמה בסידני, אוסטרליה.

בשנת 2015 פתחה הוקינס את חנות הבגדים Myer החדשה במרכז העיר הובארט לאחר ששריפה הרסה את החנות המקורית בספטמבר 2007.

==קישורים חיצוניים==

* 

קטגוריה:זוכות מיס תבל
קטגוריה:משתתפות בתחרות מיס תבל 2004
קטגוריה:דוגמניות אוסטרליות
קטגוריה:מתחרי רוקדים עם כוכבים (אוסטרליה)
קטגוריה:מנחות טלוויזיה אוסטרליות
קטגוריה:אוסטרליות שנולדו ב-1983
קטגוריה:אוסטרלים שנולדו ב-1983
מלינדה מקגרו

מלינדה מקגרו (באנגלית: Melinda McGraw; נולדה ב-25 באוקטובר 1963) היא שחקנית אמריקאית.

==ביוגרפיה==
מקגרו נולדה בניקוסיה, קפריסין כצעירה מבין שלוש בנות של זוג הורים אמריקאים. 

היא גדלה בעיר קיימברידג' ובעיירה דובר במסצ'וסטס. אביה היה דיפלומט בסוכנות האמריקנית לפיתוח בינלאומי. 

היא למדה בבנינגטון קולג' ולאחר מכן היא למדה בהאקדמיה המלכותית לאמנות הדרמה.

== קריירה ==
ב-1992 שיחקה בפרק של הסדרה "סיינפלד" כבחורה שג'רי מתאהב בה, ושיחקה בסדרה "הגורם האנושי" ברשת ABC. היא שיחקה במספר פרקים של "תיקים באפלה" כאחותה של דיינה סקאלי. 

ב-2006 שיחקה יועצת פוליטית למתמודד לנשיאות ארצות הברית בסדרת הטלוויזיה "הבית הלבן", היא הופיעה בתפקידי אורח בסדרות "הפרקליטים" ו-"משתגעים מאהבה, ב-2008 היא שיחקה בסרטו של כריסטופר נולאן "האביר האפל". 

בשנת 2010 השתתפה בסרט הנעורים "סקייטלנד" בכיכובה של אשלי גרין. באותה שנה שיחקה בעונה השנייה של הסיטקום "גברים בגיל הזה" בכיכובו של ריי רומנו. 

בשנת 2013 השתתפה בסיטקום "בן וקייט" ברשת FOX בתפקיד ורה. 

בשנת 2016 החלה לגלם את פטרישיה בסדרת הדרמה "מגורש", ושבה גם לעונתה השנייה.

בשנת 2023 שיחקה במיני-סדרת הפשע אמיתי "פול טי. גולדמן" <small>(אנ')</small> של רשת Peacock. 

== חיים אישיים ==
ב-2000 נישאה למלחין סטיב פירסון.

==קישורים חיצוניים==

 

קטגוריה:שחקניות קולנוע וטלוויזיה אמריקאיות
קטגוריה:בוגרות האקדמיה המלכותית לאמנות הדרמה
קטגוריה:בוגרות בנינגטון קולג'
קטגוריה:מהגרות לארצות הברית
קטגוריה:אמריקאיות שנולדו ב-1963
קטגוריה:אמריקאים שנולדו ב-1963
נחום זאב דסלר

הרב נחום זאב דסלר (י"ט באדר א' ה'תרפ"א, 27 בפברואר 1921 - י"ח בשבט ה'תשע"א 23 בינואר 2011) רב ומחנך חרדי אמריקאי, דיקן האקדמיה העברית של קליבלנד ומייסדה.

== ביוגרפיה ==
נולד בקלם, לבלומה ולרב אליהו אליעזר דסלר, שהיה משגיח ישיבת פוניבז'. אמו היא בתו של הרב נחום זאב זיו בנו של הסבא מקלם שאת שמו הוא נשא. בשנת 1928 עברה משפחתו לאנגליה, בצעירותו למד בישיבת עץ חיים בראשות הרב מרדכי פוגרמנסקי. לאחר מכן עבר ללמוד בישיבת טלז בליטא. בשנת ת"ש (1940), כשנה לפי כניסת הגרמנים לטלז נסע לארצות הברית יחד עם שניים מרבני הישיבה הרב אליהו מאיר בלוך והרב חיים מרדכי קאטץ, היה מהבחורים המייסדים של ישיבת טלז בקליבלנד שבאוהיו. לאחר נישואיו התגורר בקליבלנד. 

היה מייסד ודיקן האקדמיה העברית של קליבלנד המסונפת למוסדות ישיבת טלז ונחשבת למוסד הלימודים היהודי הגדול במדינת אוהיו.

היה נשוי למרים. להם 7 ילדים. בנו, הרב ראובן דב דסלר הוא מחבר סדרת הספרים "שנות דור ודור", בהם מכתבים ומסמכים מגדולי דורות קודמים. חתנו, הרב עמנואל שיף מראשי ישיבת בית שרגא במונסי. 

נפטר בקליבלנד בי"ח שבט ה'תשע"א, הלווייתו התקיימה בבנין האקדמיה העברית של קליבלנד ולמחרת בישראל. נקבר בבית הקברות הר המנוחות בירושלים.

==קישורים חיצוניים==
* 

==הערות שוליים==

קטגוריה:בוגרי ישיבת טלז
קטגוריה:קליבלנד: רבנים
קטגוריה:משפחת ליפקין
קטגוריה:רבנים חרדים אמריקאים
קטגוריה:אנשי חינוך אמריקאים
קטגוריה:אישים שהועלו לקבורה בארץ ישראל
קטגוריה:יהודים הקבורים בהר המנוחות
קטגוריה:אמריקאים שנולדו ב-1921
קטגוריה:אמריקאים שנפטרו ב-2011
אלון ליבנה

אלון ליבנה הוא מעצב אופנה ישראלי בינלאומי, מעצב שמלות כלה ושמלות ערב.
== ביוגרפיה ==
שמלת כלה בעיצובו של אלון ליבנה
כשהיה בן 17, החל ליבנה לעבוד בבתי אופנה יחד עם מעצב העל אלכסנדר מקווין בלונדון.

בגיל 22 עבד עם מעצב העל רוברטו קוואלי בפירנצה. בגיל מאוחר יותר זכה לתואר הישראלי הראשון אשר הציג באופן קבוע את הקולקציה שלו בשבוע האופנה הבינלאומי בניו יורק.

בשנת 2009 זכה במקום הראשון בתוכנית המציאות הישראלית "פרויקט מסלול".

בפברואר 2013, לאחר המופע של ליבנה בניו יורק החלו זמרות וסלבריטאיות מפורסמות להזמין את בגדיו. ביניהן נמצאות נעמי קמפבל, ליאה מישל, ביונסה, ליידי גאגא, נינה גרסיה ועוד.

רמונאוט במהלך פעילות מחוץ למבנה במשימת [[D-MARS בחליפה שעוצבה על ידי אלון ליבנה, פברואר 2018]]
ליבנה עיצב את חליפות החלל שהיו בשימוש במהלך המשימה האנלוגית למאדים D-MARS שהתקיימה בפברואר 2018. חליפת החלל נועדה לדמות את החליפה הנדרשת ביציאה מחוץ למתחם על מאדים, כלומר היא נועדה להיות נוחה לפעילות ממושכת בשטח, להיות עם מרכיבים של מערכת תומכת חיים (מזוודת ה-PLSS), ועם קסדה, כפפות ומגפיים מיוחדות. ליבנה עיצב את החליפה, וצוות החליפה של הפרויקט, תכננו את הקסדה ומזוודת המערכת תומכת החיים

בשנת 2020 הקים ליבנה יחד עם שותפו נדב קין את ליין מסיבות האופנה "לאבבאזאר" בתל אביב. <ref></ref>

באותה השנה נבחר ליבנה להלביש את ביונסה לסרטה Black is King והיה למעצב היחיד שעיצב עבור הסרט 4 לוקים וזכה לכתבה ייעודית באתר ווג. <ref></ref>

בשנת 2021 נבחר ליבנה להציג 5 מערכות לבוש בתערוכת "הנשף" שבמוזיאון העיצוב חולון.<ref></ref>

== חייו האישיים ==
אלון ליבנה הוא הומוסקסואל ובשנת 2009 נישא לבן זוגו האדריכל גיל איילון. הזוג מתגורר בתל אביב.

== קישורים חיצוניים ==

* [https://www.atmag.co.il/%D7%90%D7%9C%D7%95%D7%9F-%D7%9C%D7%99%D7%91%D7%A0%D7%94-%D7%94%D7%A4%D7%A7%D7%AA-%D7%90%D7%95%D7%A4%D7%A0%D7%94/ ליין המסיבות של אלון ליבנה], במגזין את, 10 במרץ 2020.
* 
* [http://fashionforward.mako.co.il/news/126986/ אמירה או חוסר טעם: אלון ליבנה העלה למסלול דוגמנית ערומה], באתר mako, 5 ביולי 2016
* 
* קיינר סלע, [https://alonlivne.mazaltov.walla.co.il/article/view.aspx?articleid=6178 כמה עולה שמלה של אלון ליבנה], באתר וואלה מזל טוב, 1 נובמבר 2017
* 
* 
* 

== הערות שוליים ==

קטגוריה:מעצבי אופנה להט"בים ישראלים
קטגוריה:זוכים בתוכניות מציאות ישראליות
הקורפוס החמישי (ורמאכט)

הקורפוס ה-5 (בגרמנית: V. Armeekorps) היה קורפוס של הוורמאכט שלחם במלחמת העולם השנייה.

==היסטוריה==
===הקמה ראשונה===
הקורפוס הוקם בשטוטגרט ב-1 באוקטובר 1934, וכמפקדו הראשון מונה הרמן גייר. במהלך המערכה בפולין שהה הקורפוס בחזית המערבית, כחלק מהארמייה החמישית. במהלך המערכה על צרפת לחם הקורפוס בתחילה כחלק מהארמייה הרביעית במסגרת קבוצת ארמיות A, ולאחר מכן לחם הקורפוס במהלך מבצע אדום כחלק מהארמייה התשיעית במסגרת קבוצת ארמיות A. במהלך מבצע ברברוסה לחם הקורפוס כחלק מהארמייה התשיעית, והשתתף בקרב סמולנסק, ובקרב על מוסקבה לחם הקורפוס כחלק מארמיית הפאנצר השלישית, ואף הצליח להגיע לכביש הטבעת של מוסקבה. ביולי 1942 הועבר הקורפוס תחת פיקוד הארמייה ה-17, ולחם עמה בקרב על קווקז. במהלך מתקפת קרים ספג הקורפוס אבדות כבדות, וב-19 ביולי 1944 פורק הקורפוס.

===הקמה שנייה===
ב-26 בינואר 1945 הוקם הקורפוס מחדש, והועמד תחת פיקוד קורט וגר. הקורפוס לחם תחת פיקוד ארמיית הפאנצר הרביעית במהלך הקרב על ברלין, וספג אבדות כבדות ברמת זיילו. במהלך הנסיגה, התערבב הקורפוס שהיה חלק מארמיית הפאנצר הרביעית ביחידות הארמייה התשיעית ונוצר פקק תנועה ענק דרומית לרמת זיילו. בהמשך כותרו הארמייה התשיעית והקורפוס ה-5, והושמדו על ידי הסובייטים בקרב האלבה.

==מפקדים==
===הקמה ראשונה===
* גנרל חיל הרגלים הרמן גייר (1 באוקטובר 1934 - 1 במאי 1939)
* גנרל חיל הרגלים ריכרד רואוף (1 במאי 1939 - 12 בינואר 1942)
* גנרל חיל הרגלים וילהלם וצל (12 בינואר 1942 - 1 ביולי 1943)
* גנרל חיל הרגלים קרל אלמנדינגר (1 ביולי 1943 - 1 במאי 1944)
* גנרל לוטננט הרמן בהמה (1 במאי 1944 - 4 במאי 1944)
* גנרל לוטננט פרידריך-וילהלם מילר (4 במאי 1944 - 2 ביוני 1944)
* גנרל חיל הרגלים פרנץ בייר (2 ביוני 1944 - 19 ביולי 1944)

===הקמה שנייה===
* גנרל חיל התותחנים קורט וגר (26 בינואר 1945 - 8 במאי 1945)

==סדר כוחות==
===המערכה בצרפת===
במהלך המערכה על צרפת ועל ארצות השפלה כלל הקורפוס את היחידות הבאות:
* הדיוויזיה ה-211 
* הדיוויזיה ה-251 
* הדיוויזיה ה-263

===מבצע ברברוסה===
בתחילת מבצע ברברוסה כלל הקורפוס את היחידות הבאות:
* הדיוויזיה ה-5
* הדיוויזיה ה-35

===הקרב על מוסקבה===
במהלך הקרב על מוסקבה כלל הקורפוס את היחידות הבאות:
* הדיוויזיה ה-5
* הדיוויזיה ה-35
* הדיוויזיה ה-106

==קישורים חיצוניים==
* [http://www.lexikon-der-wehrmacht.de/Gliederungen/Korps/VKorps.htm הקורפוס ה-5] באתר lexikon-der-wehrmacht 
5
בוב ברקר

בוב ברקר (באנגלית: Bob Barker; 12 בדצמבר 1923 – 26 באוגוסט 2023) היה מנחה טלוויזיה אמריקאי.

==ביוגרפיה==
ברקר נולד בדרינגטון, וושינגטון וגדל בשמורת רוזבאד הממוקמת בדקוטה הדרומית.

אמו הייתה מורה ואחרי מות אביו, עברה משפחתו למיזורי. הוא שירת כטייס קרב בצי האמריקאי במהלך מלחמת העולם השנייה.

ב-1950 עבר לקליפורניה, שם התחיל את קריירת הנחיה שלו, השלים תואר בכלכלה ושידר תוכנית ברדיו במשך 6 שנים.

ב-1956 הנחה לראשונה שעשועון טלוויזיה בשם "אמת או נסיבות" ("Truth or Consequences") והוביל את ההפקה עד שנת 1975.

הוא התפרסם בכך שהנחה מ-1972 עד 2007 את השעשועון הטלוויזיוני "The Price is Right", שנקרא בגרסתו העברית "פחות או יותר". בנוסף הוא הנחה מ-1967 עד 1987 את תחרויות מיס ארצות הברית ומיס תבל. ברקר, שהיה ידוע כצמחוני ופעיל למען זכויות בעלי החיים, שמע ב-1988 שכחלק מהפרסים הניתנים לזוכות בתחרויות היופי נכלל גם מעיל פרווה ופנה להנהלה של ארגון מיס תבל בבקשה לבטל זאת. לאחר שקיבל סירוב פרש מהנחיית התחרויות.

הוא השתתף כשחקן בסדרת הטלוויזיה "בוננזה" והשתתף בתפקיד עצמו בהפקות טלוויזיה שונות.

לאורך הקריירה הארוכה והמצליחה שלו ברקר זכה ב-15 פרסי אמי, כש-12 פרסים ניתנו לו עבור הנחיה.

בשנת 1999 הוענק לו מפעל חיים של האמי וחמש שנים מאוחר יותר הוא נכנס להיכל התהילה של האקדמיה לאמנויות ומדעי הטלוויזיה.

בנוסף, ספר השיאים של גינס הכתיר את ברקר כמנחה הנדיב ביותר בתולדות הטלוויזיה, לאחר שחילק פרסים בסכום שמשוער ביותר מ-200 מיליון דולר.

ברקר נפטר ב-26 באוגוסט 2023 בגיל 99.

==קישורים חיצוניים==

* 
* 

==הערות שוליים==

קטגוריה:מנחי טלוויזיה אמריקאים
קטגוריה:מנחי תחרויות יופי
קטגוריה:פעילי זכויות בעלי חיים אמריקאים
קטגוריה:צמחונים אמריקאים
קטגוריה:זוכי אמי - אישים: מנחה שעשועון
קטגוריה:אמריקאים שנולדו ב-1923
קטגוריה:אמריקאים שנפטרו ב-2023
משה מישל שמואל שפירא

הרב משה מישל שמואל שפירא{{תמונה להחלפה}}
הרב משה מישל שמואל שפירא (ט"ו באייר ה'תרט"ו, 1855 - ניסן ה'תרצ"ג, מרץ 1933) היה רב ליטאי, רבה של רוגובה (ליטא) במשך קרוב לחמישים שנה.

==ביוגרפיה==
נולד בפוניבז' לרב יוסף שפירא בנו של הרב שאול שפירא, מחבר "חמדת שאול" ורבן של פוניבז' ושדובה. ולשינא בתו של הרב מנחם מנדל הרצברג שהיה מו"צ בקרטינגה ובפלונגיאן. נישא לשרה פייגה, בתו של הרב מרדכי, רבן של רוגובה ופאסוואל. חמותו פסיה רפופורט הייתה נכדת הרב אריה לייב גינצבורג אב"ד ויטבסק ונינת רבי שמחה רפפורט. הוא קרוי על שם דוד סבו הרב משה מישל לוריא.

כיהן כרב בפוניבז' בין השנים תרל"ט-תרמ"ב, בתרמ"ב התמנה כרב בזופראן, ובשנת ה'תרמ"ה, 1885, התמנה כרבה של רוגובה, תפקיד שכיהן בו עד לפטירתו בב' בניסן או בג' בניסן ה'תרצ"ג, 1933. השתתף בצורה פעילה בכינוסי רבני ליטא והיה שם אחד מהנואמים המרכזים. בתקופת מלחמת העולם הראשונה נאלץ לצאת לגלות בקרים בעיר סימפרופול. לאחריה חזר לעירו והמשיך בתפקידו הרבני בליטא העצמאית.

==כתביו==
הרב שפירא חיבר חיבורים רבים, רובם לא נדפסו, בין ספריו שבדפוס:
* 
* 
* 
* 

מלבד ספריו, נדפסו חידושי תורה רבים שלו בספרי בני דורו, במיוחד בספר "שדי חמד", ובכתבי העת התורניים: כנסת חכמי ישראל, יגדיל תורה האודסאי ו"בית ועד לחכמים".

==משפחתו==
* בתו שיינע סירא (שיינא שרה) נישאה לרב אברהם זלמן בנימין [=אז"ב] רבינוביץ' (טייץ), אחיו של הרב אליהו עקיבא רבינוביץ' מפולטבה. בנם היה הרב מרדכי פינחס טייץ, בתם אייגה נישאה לרב ישראל מל שכיהן כרבה האחרון של רוגובה ונספה בשואה.
* בתו חנה איטה נישאה לרב אליהו סובל רבה של טאוויאן בפלך קובנה, בנו של ר' חיים ירוחם סובל מביאליסטוק.
* בתו לאה גיטל נישאה לרב בן ציון חיים ציוני אב"ד קאזאן. בנם היה הרב יצחק זילבר.
* בתו צירל נישאה לרב חיים פודרובסקי, ר"מ בישיבת קוברין

==קישורים חיצוניים==
* 
* 
* 'שפירא, ר' משה־מישל־שמואל ב"ר יוסף', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 101 (, תמונה 1299).

==הערות שוליים==

קטגוריה:רבנים ליטאים
קטגוריה:פוניבז': רבנים
קטגוריה:מחברי ספרות תורנית
קטגוריה:מהדירי ספרות תורנית
קטגוריה:מחברי ספרי שו"ת
פדרו החמישי, מלך פורטוגל

פדרו החמישי, מלך פורטוגל (פורטוגזית: Pedro V de Portugal; 16 בספטמבר 1837 - 11 בנובמבר 1861) היה מלך פורטוגל בין השנים 1853–1861.

==חייו==
פדרו החמישי נולד בליסבון ב-16 בספטמבר 1837, לפרננדו השני, מלך פורטוגל ומריה השנייה, מלכת פורטוגל, בתם של פדרו הראשון, קיסר ברזיל ומריה לאופולדינה מאוסטריה.

בשנת 1853 מתה אמו מריה השנייה, מלכת פורטוגל, ופדרו עלה לשלטון במקומה, אולם בשנתיים הראשונות אביו שלט כעוצר במקומו. פדרו היה מלך חרוץ, אשר תחת הדרכת אביו ביקש לעשות מודרניזציה רדיקלית במדינה ובתשתיות הפורטוגזיות. תחת שלטונו נסללו כבישים ומסילות ברזל, נמתחו קווי טלגרף, ונעשו שיפורים במערך הבריאות. הפופולריות שלו גדלה כאשר במהלך מגפת כולרה בין השנים 1853–1856, ביקר פדרו חולים, חילק מתנות וניחם חולים.

בשנת 1858 התחתן פדרו עם סטפני, נסיכת הוהנצולרן, בתם של קרל אנטון, נסיך הוהנצולרן ויוזפינה, נסיכת באדן, אך לא היו לבני הזוג ילדים.

ב-11 בנובמבר 1861 מת פדרו החמישי בליסבון כתוצאה ממגפת כולרה, שממנה מת גם אחיו פרננדו, נסיך פורטוגל, ואחיו לואיש הראשון, מלך פורטוגל עלה לשלטון במקומו.

==אילן יוחסין==

==קישורים חיצוניים==

* 
* 

קטגוריה:אבירי מסדר גיזת הזהב
קטגוריה:מלכי פורטוגל
קטגוריה:בית ברגנסה
קטגוריה:מקבלי עיטור מסדר הצלב הדרומי
קטגוריה:ילידי 1837
קטגוריה:נפטרים ב-1861
קטגוריה:נפטרים מכולרה
פגישה עיוורת (סרט)

פגישה עיוורת הוא סרט קומדיה ישראלי שיצא בשנת 2003 בבימויו של הבמאי חיים בוזגלו ובכיכובם של ירון פינק ושירז טל בתפקידים הראשיים. 
== עלילה ==
העלילה היא קומדיה רומנטית המספרת על פגישה עיוורת בין גבר לאישה. רון מיכאל (ירון פינק) הוא דיפלומט ישראלי, שבתפקידו הוא נספח התרבות של ישראל בפריז. מאיה בן דור (שירז טל) היא מתרגמת סרטים תל אביבית, העובדת על תרגום הסרט "נוטינג היל". רון הגיע חזרה לארץ במטרה לסיים את תהליך גירושיו מאשתו דפנה (סמדר קילצ'ינסקי) ויד הגורל מזמנת לשולחנו כרטיס ביקור ועליו שמה של מאיה בן-דור מתרגמת הסרטים. מבלי שהוא שם לב הכרטיס נכנס ביחד עם הסיגריות לכיס המקטורן שלו.

לאחר שמצא אותו הוא מתקשר אליה מפריז, הוא שומע את קולה נבהל ומנתק, ומכאן ואילך מתחיל ספור אהבה יוצא דופן. כמה ימים לאחר מכן מתחילים להגיע אל מאיה זרי ורדים בכל שעה עגולה במשך אותו היום עם פתקים אנונימיים. אז, מתחילות להגיע גלויות ממוספרות ואנו מתוודעים לדוור משעשע, המביא את המכתבים עד לדלתה של מאיה. גלויות המגיעות לא ברצף ובאקראיות, כל יום כמה גלויות, שלבסוף יוצרות מצדן האחד תמונה שלמה ומאחור על גבן סדרה של משפטים רומנטיים במגוון שפות לתרגום. לבסוף מגיעה מעטפה גדולה ובתוכה צילומי פוטו קופי של כל חלקי גופו של הגבר מלבד פניו. כאשר בסופו של דבר מזמין ירון את מאיה להיפגש עמו בצרפת, אך הפגישה לא מתנהלת לפי התכנון המקורי.

את שיר הנושא, "חמניות מול השמש", ביצעה לאה שבת.

==קישורים חיצוניים==

*
*

== הערות שוליים ==

קטגוריה:סרטים ישראליים
בורגרס בר

בורגרס בר המושבה בע"מ היא רשת מזון מהיר ישראלית המציעה ארוחות הכוללות לרוב המבורגר עם תוספות שונות. מוצרים נוספים אותם ניתן לקנות בסניפי הרשת: שניצלים, חזה עוף, טבעות בצל, צ'יפס, המבורגר טבעוני, סלטים ושתייה.

נכון לשנת 2023, לרשת יש 40 סניפים ברחבי הארץ - 17 מהם בירושלים. כל סניפי הרשת פועלים במודל של זכיינות - הזכיין משלם לרשת דמי זיכיון חודשיים וכן תמלוגים באחוזים מהמכירות.

הרשת שונה מרשתות המבורגרים אחרות בכך שבמקום להציע ללקוח מנות מובנות מראש, ברשת זו המנה נעשית ומורכבת בהתאמה אישית על פי דרישות הלקוח במקום.

== היסטוריה ==
רשת בורגרס בר החלה את דרכה בשנת 1999 כמסעדת המבורגרים בשכונת המושבה הגרמנית בירושלים, אותה הקימו טל רוזן ויוני מלכה, זמן קצר לאחר שחרורם משירות בצה"ל. לאחר זמן מה הצטרף אליהם ישראל ניזרי.

בהמשך פתחה הרשת מספר סניפים בארצות הברית, אך הם נסגרו כעבור מספר שנים. נכון ל-2023, לחברה סניפים רק בישראל.

== כשרות ==
כל סניפיה של הרשת הם בעלי תעודת כשרות. לחלק מסניפי הרשת, במיוחד בירושלים ובסביבתה, יש כשרות בד"ץ.

בשנים 2015 ו-2017, בתשעת הימים, השיקה החברה תפריט מיוחד ללא-בשר עבור הציבור שאינו אוכל בשר בתקופה זו.

== קישורים חיצוניים ==
* 

== הערות שוליים ==

קטגוריה:רשתות מזון מהיר ישראליות
משולם פינקלשטיין

הרב משׁוּלם בן שלמה פינקלשטיין (בכתיב יידי פינקעלשטיין) היה רב, פוסק ומחבר ספרים בנושאים עיוניים, הלכתיים ובתחום המוסר.

הרב פינקלשטיין חי ופעל בווארשא, חיבוריו נתקבלו בציבור הרחב כהנהגות למעשה ואף נדפסו כתוספת להדפסות נפוצות של ספרים אותם פירש כגון "אלף המגן", בדפוסים פיעטרקוב תרס"ו, ווארשא תרע"ד, "תוספות חכמים" בדפוס משניות ווארשא תרע"ו, "מנחת שבת" בחק לישראל, ווארשא תרנ"ז ועוד.

אביו שאצלו למד, רבי שלמה סופר פינקלשטיין היה רב מקובל בווארשא.

חיבורו "אלף המגן" משמש מקור להלכה למעשה בנושא מנהגי הימים הנוראים ומובא בספרי פסיקה רבים.

== קישורים חיצוניים ==
* 
* [http://www.hebrewbooks.org/pdfpager.aspx?req=9025 תוספות חיים על חיי אדם], באתר HebrewBooks
* 

קטגוריה:רבנים פולנים
קטגוריה:נפטרים ב-1933
מרדכי רבינר

הרב מרדכי רבינר (נפטר ב-6 בדצמבר 1829, י' בכסלו ה'תק"ץ) היה רב לטבי, רבה הראשון של בויסק. מצאצאי רבי מרדכי יפה "בעל הלבושים" ואבי משפחת רבינר.

==ביוגרפיה==
נולד בסלובודה, פרבר של בויסק שבקורלנד לרב אברהם. אמו הייתה מיוחסת לרבי מרדכי יפה "בעל הלבושים". נישא לבת בויסק ולאחר נישואיו גר אצל חותנו. בשנת ה'תקס"ב, 1802, התמנה כרבה הראשון של בויסק. בתקופה זו התקבל החוק לקביעת שם משפחה, והוא נקרא "רבינר" בשל עיסוקו הרבני. הוא התפרסם כאחד מגדולי רבני קורלנד והדבר ניכר מחלופת מכתביו עם רבנים בני תקופתו, כמו הרב צמח זק"ש רבה של זאגר והרב עזריאל זיו מבירז'.

הוא כיהן כרבה של בויסק במשך כמעט שלושים שנה עד לפטירתו. בנו ר' בנימין בינוש רבינר שהיה אמור לרשת את מקומו ברבנות בויסק, נפטר כחצי שנה לפני פטירת האב.

ספרו "גדולת מרדכי" הודפס כחמישים שנה לאחר פטירתו, בווילנה תרל"ח בידי נכדו הרב דובר רבינר. נספח אליו ספר דרושים בשם "פרשת מרדכי". בנו של דובר צמח רבינר היה הרב האשכנזי הראשי ליהודי בולגריה ומטיף הקהילה הספרדית.

==לקריאה נוספת==
* זאב אריה רבינר, בויסק ורבניה, בתוך: סיני, יז, סיון-אלול תש"ה, עמ' עא-עב

==קישורים חיצוניים==
* 

קטגוריה:באוסקה: רבנים
קטגוריה:מחברי ספרות תורנית
נולן רו

נולן רו (; נולד ב-1 במרץ 1988) הוא כדורגלן צרפתי המשחק בעמדת החלוץ בנים.

==קריירה==
רו החל לשחק כדורגל בקבוצת הנוער של קן, עיר הולדתו. לאחר כשלוש שנים עבר רו למחלקת הנוער של המועדון א.ס ביאביס בו שיחק כשנתיים. בשנת 2004 עבר למחלקת הנוער של מועדון הכדורגל לאנס. בשנת 2008 חתם רו בקבוצה הבוגרת של המועדון בה שיחק כשנה ורשם הופעת ליגה אחת. בשנת 2009 חתן רו בברסט לשלוש שנים, בה שיחק 80 משחקי ליגה וכבש 25 שערים. בשנת 2012 חתם רו לחמש שנים בליל. בליל היה לאחד השחקנים הבולטים בקבוצה, בה רשם 112 הופעות ליגה בהן כבש 31 שערים. בשנת 2015 חתם רו בשורות סנט אטיין. לאחר עונה ראשונה מצוינת, חלה הידרדרות בעונת 2016/17 עם הגעתו של החלוץ רוברט בריץ' לקבוצה, מעמדו של רו ירד. וביולי 2017 חתם במץ העולה הטריה לליגה 1.

==נבחרת לאומית==
בשנת 2010 זומן רו לנבחרת צרפת עד גיל 21 בה שותף בשני משחקים וכבש צמד שערים.

==קישורים חיצוניים==

קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:כדורגלני לאנס
קטגוריה:כדורגלני ברסט
קטגוריה:כדורגלני ליל
קטגוריה:כדורגלני סנט אטיין
קטגוריה:כדורגלני מץ
קטגוריה:כדורגלני גנגאן
קטגוריה:כדורגלני נים
קטגוריה:קן: כדורגלנים
קטגוריה:צרפתים שנולדו ב-1988
אברהם בנימין טייץ

אברהם בנימין טייץ, צולם בשנת 1940 עם הגעתו לארצות הברית
הרב אברהם בנימין טייץ (ה'תרל"ג - כ"ד בתשרי ה'תשי"ז, 1873 - 29 בספטמבר 1956) היה רב ליטאי, גר לאחר השואה בארצות הברית ובישראל.

==ביוגרפיה==
נולד בשנת ה'תרל"ג (1873) בפיונטניצה הסמוכה ללומז'ה לרב הקהילה היהודית המקומית, הרב דובער רבינוביץ', ולרבקה בתו של הרב בנימין רבינוביץ'. דודיו היו התאומים המפורסמים: האדר"ת והרב צבי יהודה רבינוביץ' תאומים.

התייתם בגיל צעיר ונשלח ללמוד ולגור אצל אחיו הגדול, הרב אליהו עקיבא רבינוביץ', רבה של פולטבה ועורך "הפלס" ו"המודיע". בגיל מאוחר יותר עשה תקופה אצל דודו האדר"ת ולמד זמן מה בישיבה באיישישוק ואחר חתונתו בכולל קאוונא.

נישא בשנת ה'תרנ"ב (1892) לשינא סירה שפירא בתו של רבה של רוגובה, הרב משה מישל שמואל שפירא. חידושיו מהתקופה שלאחר נישואיו מצוטטים בספרי חמיו, שבהם הוא מוזכר בכינוי הרב האז"ב [=אברהם זלמן בנימין]. בתחילת חייו חתם בשם "אשכנזי" או בשם אביו "רבינוביץ'" ובעשרות שנותיו האחרונות בשם "טייץ".

זמן מה לאחר נישואיו נבחר כרבה של סובט בלטלנד. בשנות מלחמת העולם הראשונה ברח עם משפחתו לאחיו בפולטבה. לאחר המלחמה נבחר לכהן כרבה של ליוונהוף, משרה שבה החזיק עד פרוץ מלחמת העולם השנייה. בנו הרב מרדכי פינחס טייץ סידר לו ולאשתו אשרת כניסה והם הצליחו להימלט לארצות הברית. בארצות הברית כיהן כרב בית הכנסת "בית ישראל" בברוקלין בשנים ה'תש"א - ה'תשט"ו והיה חבר באגודת הרבנים.

בתו אייגה ובעלה הרב ישראל מל (מעהל) שכיהן כרבה האחרון של רוגובה, נספו עם ארבעת ילדיהם בשואה. בתו רבקה ובעלה ר׳ יחיאל ליבענשטיין נספו עם שתי ילדותיהם. בניו הרב מרדכי פינחס טייץ והרב אלחנן טייץ שירתו ברבנות בארצות הברית למעלה משישים שנה.

בתמוז ה'תשט"ז עלה לישראל והתגורר בחדרה אצל בנו הרב דוב יוסף טייץ-רבינא. עם הגיעו לישראל נפל למשכב ונפטר בשבת כ"ד בתשרי ה'תשי"ז, 29 בספטמבר 1956 ונקבר בבית הקברות סנהדריה.

==לקריאה נוספת==
* הרב ר' אברהם בנימין טייץ זצ"ל, הפרדס, שנה לא, חוברת ב, חשון תשי"ז, עמ' 34
* הרב מרדכי גלזמן, לטביא ורבניה : ביוגרפיה של רבני הקהילות, דיינים ומורי צדק. ריגא, לטביא : חב"ד ליובאוויטש לטביא, תש"פ 2020, עמ' 188-190. 

==קישורים חיצוניים==

* (עם תמונתו)

קטגוריה:משפחת רבינוביץ'-תאומים
קטגוריה:רבנים ליטאים
קטגוריה:מהגרים מליטא לארצות הברית
קטגוריה:עולים בשנות ה-1950
קטגוריה:ילידי 1873
קטגוריה:נפטרים ב-1956
שמואל מקמינקא (השני)

רבי שמואל מרבינו מקאמינקא (תקל"ח-תקל"ט, 1778-1779 - י' באייר תר"ג, 10 במאי 1843) היה רב ואדמו"ר חסידי בדור השני בשושלת קמינקא-מיראפאל.

==ביוגרפיה==
נולד לרבי משה אהרן (בנו של רבי צבי הירש מקמינקא), היה תלמידם של רבי לוי יצחק מברדיטשוב, רבי אברהם יהושע השיל מאפטא ("האפטא רב") ורבי משה צסיס מצ'ונדוב. חברם מילא את מקום סבו כרב ואדמו"ר בקמינקא ומאוחר יותר במירופול. 

זכה להערצתם של רבי משה צבי מסאווראן ושל רבי ישראל מרוז'ין. התפרסם גם כמוציא דיבוקים; בערב מלחמת העולם הראשונה ביקרה בקמינקא משלחת אתנוגרפית בראשות ש. אנ-סקי, ששמע סיפורים על רבי שמואל והשתמש בו כהשראה לדמות הצדיק במחזהו "הדיבוק".

תלמידו היה רבי דוד לובינער, רבם של רבי מרדכי חיים קסטלניץ-סלאנים ושל רבי נפתלי חיים מדז'יקוב ירושלים; ומסופר שדרכו של רבי שמואל היה לְאַחֵר תפילתו, ומאידך דרכו של רבי דוד היה להקדים תפילתו, וכאשר רבי דוד היה בא אליו, היה רבי שמואל מקדים תפילתו בשבילו. 

תורתו נדפסה בספרים "[http://www.hebrewbooks.org/3656 שני המאורות]" ו"בית שמואל". נפטר בי' באייר תר"ג.

על שמו נקרא בית הכנסת "בית שמואל" שבשכונת הדר הכרמל בחיפה.

בנו רבי משה היה חתנו של רבי צבי בן רבי אהרן מטיטיוב - נפטר בתר"ד.

==הערות שוליים==

קטגוריה:אדמו"רים
קטגוריה:רבנים אוקראינים
אלעזר וייסבלום (ליז'נסק)

אלימלך, ליז'נסק]]
רבי אֶלְעָזָר וַיְיסְבְּלוּם מִלִיזֶ'נְסְק (תק"א, וי"א תק"ב - כ"ח בתמוז תקס"ו), בנו הגדול של רבי אלימלך מליז'נסק. היה צדיק חסידי, מדפיס הספר נועם אלימלך.

==ביוגרפיה==

נולד בשינאווא בשנת ה'תק"א לרבי אלימלך מליז'נסק, ונקרא על שם דודו רבי אלעזר רוקח. נישא בזיווג ראשון לבתו של רבי ישראל צבי ליפינער מגרודז'יסק ובזיווג שני לבתו של רבי שמואל מלמד משינאווא.

סירב למלא את מקום אביו. הדפיס בשנת תקמ"ז את ספרו של אביו נועם אלימלך. מאגרותיו מודפסות בנועם אלימלך. נפטר בכ"ח בתמוז תקס"ו ונטמן בחדר הקדמי שבאהל אביו בליז'נסק.

מתלמידו היה רבי משה מסאמבור.

יחד עם חברו הטוב זכריה מנדל הוא הוציא לאור את ספר אביו "נועם אלימלך", אחרי שהם הלכו יחדיו וביקשו הסכמה מגדולי הדור לאחר מות אביו ר' אלימלך.

==צאצאיו==
*רבי נפתלי (נפטר בכ"ה בחשוון תקצ"ט או תר"ט), סירב לכהן באדמו"רות והיה משלח את חסידיו. עם זאת בפורים היה מסכים לקבל אליו חסידים.
*רבי מנחם ישכר בער מפשבורסק.
*חיה שרה אשת רבי משה אליקים בריעה מקוז'ניץ. 
*גיטל אשת רבי חיים מאיר יחיאל ממוגלינצא.

==קישורים חיצוניים==
* 

==הערות שוליים==

קטגוריה:צדיקי החסידות
קטגוריה:שושלת ליז'נסק
קטגוריה:רבנים פולנים